Rathkes plass (Oslo)

Rathkes plass er en liten plass i Oslo. Den er en del av Sofienberg gatetun og ligger i Rathkes gate / Kirkegårdsgata i Bydel Grünerløkka. I sentrum av plassen er det støpt et rundt vannspeil, og rundt det er det plantet lindetrær. 

Plassen hadde lenge ikke noe eget navn, men ble gjerne omtalt som Rathkes plass, ettersom den lå midt i Rathkes gate. I 2007 fikk den så dette navnet offisielt ved et vedtak i bydelsutvalget.Protokoll  fra møte i Grünerløkka bydelsutvalg 3. mai 2007, sak 48; besøkt 18. april 2012. Navnet er etter den norske professoren og naturvitenskapsmannen Jens Rathke.

På plassen ble det i 1979 reist en kombinert treskulptur/lekestativ, Stegosaurus av Ola Enstad. Den vakte både begeistring og bekymring. Etter noen år førte protester på grunn av manglende sikkerhet for klatrende barn til at skulpturen ble flyttet.«Stego» til Vestlandet?, Aftenposten aftenutgave 12. april 1989. Til minne om den tidligere skulpturen ble det plasser et stort granittegg i det nye vannbassenget da plassen ble rehabilitert i 1998. Egget ble avduket av forfatteren Jon Michelet, som leste fra sin roman Hvit som snø, der hovedpersonen etter en fuktig aften sjokkeres ved synet av en dinosaur midt i Oslo.«Plaskeplass på Sofienberg Rathkes plass er rustet opp », Aftenposten aftenutgave 27. mai 1998. Egget er utformet av Jon Berg hos landskapsarkitektene Berg og Dyring AS og er hogd ut i Kina.«Inspirert av Michelet», avis1 22. august 2001.

Mellom 2020 og 2023 ble Rathkes plass brukt til markedet Egget marked hver måned i sommerhalvåret. Magnus Harsheim og Juthamat Chamsoongnern, to lokale, drev markedet, men sluttet i 2023 da Juthamat åpnet plantebutikk på Grønland.

Referanser

Litteratur


Eksterne lenker

 Flyfoto av plassen på Oslo kommunes hjemmeside

Kategori:Plasser i Oslo
Kategori:Veier i bydel Grünerløkka
Kategori:Sofienberg